<classify> MTALII raia wa Ujerumani amekutwa amefariki dunia katika nyumba aliyokodi huko Kibweni Mkoa wa Mjini Magharibi Unguja. Kamanda wa Polisi Mkoa wa mjini Magharibi Unguja, Awadh Juma Haji alithibitisha kufariki kwa Petern Lisches 43 aliyekuja mwaka huu.Mjerumani huyo alikodi nyumba ya kupumzika wageni inayomilikiwa na Jafar Hussein Kibweni mapema Januari mwaka huu akiwa ni mtalii. Aidha Kamanda alisema mwili wa marehemu uligundulika na mmiliki wa nyumba hiyo baada ya kutomwona siku moja na alipofuatilia katika chumba chake alikuta mwili umelala sakafuni.Kamanda alisema baada ya uchunguzi mwili wa mtalii huyo ulikutwa na kisu kidogo akiwa na majeraha sehemu ya mkono wa kushoto na sehemu ya shingoni na kutokwa damu nyingi. Uchunguzi wetu unaonesha mtalii huyo amejiua kwa kujijeruhi kwani hakuna harakati zinazoonesha kulikuwa na purukushani kumuua. Ametoka damu nyingi baada ya kujijeruhi mkono na mshipa mkubwa wa damu,alisema. Kamanda alisema uchunguzi zaidi kuhusu tukio hilo unaendelea na mawasiliano kuhusu mtalii huyo yanafanywa ubalozi wa Ujerumani nchini.  <topic>: kitaifa 